

Rochester Institute of Technology Croatia (RIT), Hrvatska akademija znanosti i umjetnosti (HAZU), Zavod za povijesne znanosti u Dubrovniku i Znanstvena knjižnica Dubrovačkih knjižnica Dubrovnik

Vas pozivaju

na znanstveno-stručni skup:

**Spektralno snimanje na kulturnoj baštini “Imaging a Future for the Past” - hiperspektralna obrada slike za analizu povijesnih dokumenta**

Predavači i voditelji radionica:

Roger L Easton, Jr., Ph.D. Professor, RIT CIS, David W. Messinger, Ph.D.

Professor and Xerox Chair, RIT CIS i Tania Kleynhans, Associate scientist RIT CIS

 **18., 19. i 20. ožujka 2019**.

* 18. ožujka od 18 do 19.30 sati / Predavanje / Čitaonica Narodne knjižnice Grad (Od puča 6, II. kat)
* 19. ožujka od 10 do 15 sati / Edukativna radionica / Znanstvena knjižnica DKD (Cvijete Zuzorić 4, III. kat) \*
* 20. ožujka u 10 sati / Okrugli stol / Znanstvena knjižnica DKD (Cvijete Zuzorić 4, III. kat)

(\*Broj mjesta ograničen na 40 sudionika – obavezna rezervacija na e-mail: restauratori@dkd.hr )

Hiperspektralna obrada slike (HIS - hyperspectral imaging) smatra se sposobnim alatom za analizu izblijedjelih ili namjerno izbrisanih povijesnih dokumenata. Cilj ove suradnje je upotrebom modernih tehnologija razotkriti informacije sa često izbrisanih i prebrisanih rukopisa koji se nalaze u povijesnim objekatima s kulturnim značajem.

U procesu digitalizacije kulturne institucije poput muzeja i knjižnica sve se više usredotočuju na online prezentaciju svojih zbirki i istraživanja. HSI može pružiti visoko informativne slike koje omogućuju izravnu komunikaciju znanstvenih spoznaja sa znanstvenicima.

U suradnji s Rochester Institute of Technology Croatia (RIT), Hrvatskom akademijom znanosti i umjetnosti (HAZU) u Dubrovniku i Znanstvenom knjižnicom Dubrovačkih knjižnica održat će se predavanje, edukativna radionica i okrugli stol pod imenom ''Imaging a Future for the Past” na kojem će se snimati moguća višeslojnost rukopisa pohranjenih u Znastvenoj knjižnic Dubrovačkih knjižnica.

Predavači i voditelji radionica: **Roger L. Easton**, Jr., Ph.D. Professor, RIT CIS, **David W. Messinger**, Ph.D. Professor and Xerox Chair, RIT CIS i **Tania Kleynhans**, Associate scientist RIT CIS koji će prikazati proces obrade rukopisa i tako svima omogućiti da vide kako se to radi, a uz to će moći i postavljati pitanja u vezi cijelog procesa.

